kombinácia liekov
Dobrý večer môžessa prosím súčasne používať liek milgama s liekom mydocalm?užila som nežiaduce účinky hrôza,pálenie celého tela mapovito ruky,nohy chrbtica hrozný stav. Dakujem pekne za.radu
Dobrý deň,
ďakujeme za Vašu otázku.
Medzi liekom Mydocalm a liekom Milgamma nebolo doposiaľ pozorované vzájomné ovplyvnenie účinku. Avšak môže sa jednať o vedľajší účinok niektorého z liekov, preto je nutné aby ste o tejto skutočnosti upovedomili ošetrujúceho lekára, ktorý zváži ďalší postup v liečbe. Alergické reakcie (žihľavka, kožné vyrážky, šok) boli hlásené ako zriedkavé vedľajšie účinky lieku Milgamma N. Taktiež, medzi zriedkavé vedľajšie účinky lieku Mydocalm boli hlásené alergické reakcie, pocity mravčenia, pichania, znecitlivenia, svrbenie, žihľavka a iné. Pre zistenie konkrétnej príčiny je preto potrebné lekárske vyšetrenie.
Prajem skorú úľavu od ťažkostí.
S pozdravom
Mgr. Emma Halás Haluščíková